*****

ΚΑΝΟΝΙΣΜΟΣ (ΕΟΚ) αριθ. 3719/81 ΤΟΥ ΣΥΜΒΟΥΛΙΟΥ

της 21ης Δεκεμβρίου 1981

περί τροποποιήσεως του κανονισμού (ΕΟΚ) αριθ. 357/79 περί των στατιστικών ερευνών περί των αμπελουργικών εκτάσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, κατ' εφαρμογή του άρθρου 22 της πράξεως προσχωρήσεως του 1979 πρέπει, σύμφωνα με τις κατευθύνσεις που καθορίζονται στο παράρτημα ΙΙ της εν λόγω πράξεως, να πραγματοποιηθούν ορισμένες προσαρμογές του κανονισμού (ΕΟΚ) αριθ. 357/79 του Συμβουλίου της 5ης Φεβρουαρίου 1979 περί των στατιστικών ερευνών περί των αμπελουργικών εκτάσεων (3), όπως τροποποιήθηκε από τον κανονισμό (ΕΟΚ) αριθ. 1992/80 (4)·

ότι το άρθρο 1 παράγραφος 1 του κανονισμού (ΕΟΚ) αριθ. 357/79 προβλέπει ότι τα ενδιαφερόμενα Κράτη μέλη προβαίνουν κάθε δέκα έτη σε βασικές έρευνες επί των αμπελουργικών εκτάσεων και κατ' ετος σ' ενδιάμεσες έρευνες· ότι λόγω αποβλέπτων δυσχεριών, η πρώτη βασική έρευνα για τις αμπελουργικές εκτάσεις δεν ήταν δυνατόν να ολοκληρωθεί σ' ενα Κράτος μέλος μέσα στις προκαθορισμένες προθεσμίες· ότι, ως εκ τούτου, είχε επιτραπεί σ ' αυτό το Κράτος μέλος να παρατείνει κατά ένα έτος τις προβλεπόμενες προθεσμίες· ότι μια τέτοια πρόταση απεδείχθη ανεπαρκής λόγω μεταγενεστέρων δυσχερειών σχετικών με την εθνική νομοθεσία· ότι πρέπει, επομένως, να επιτραπεί σ' αυτό το Κράτος μέλος να παρατείνει ακόμα για ένα έτος τις προθεσμίες μέσα στις οποίες πρέπει να πραγματοποιηθεί αυτή η έρευνα και να ανακοινωθούν τα αποτελέσματα στην Επιτροπή·

ότι είναι σκόπιμο να προβλεφθεί οικονομική ευθύνη της Κοινότητος σχετικά με τις δαπάνες που θα γίνουν από την Ελλάδα στο πλαίσιο της διενέργειας της πρώτης βασικής έρευνας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 357/79 τροποποιείται ως εξής:

1. Στο άρθρο 1 παράγραφος 1 το δεύτερο εδάφιο αντικαθίσταται από το ακόλουθο κείμενο:

«Εντούτοις, η πρώτη βασική έρευνα στην Ιταλία δύναται να διενεργηθεί το αργότερο στις 31 Οκτωβρίου 1982 και αναφέρεται στην κατάσταση που υπάρχει μετά τις αμπελουργικές εκριζώσεις και τις φυτεύσεις της αμπελουργικής περιόδου 1981/82. Η πρώτη ενδιάμεση έρευνα σ' αυτό το Κράτος μέλος πραγματοποιείται το 1984 και αναφέρεται στις μεταβολές που μεσολάβησαν κατά τη διάρκεια των δύο αμπελουργικών περιόδων 1982/83 και 1983/84.».

2. Στο άρθρο 1 η παράγραφος 2 αντικαθίσταται από το ακόλουθο κείμενο:

«2. Η αμπελουργική περίοδος είναι εκείνη που καθορίζεται σύμφωνα με το άρθρο 5 παράγραφος 4 του κανονισμού (ΕΟΚ) αριθ. 337/79.».

3. Στο άρθρο 4 παράγραφος 3, το ακόλουθο κείμενο παρεμβάλλεται μετά την πρώτη παύλα:

«- για την Ελλάδα: οι αμπελουργικές περιοχές που αναφέρονται στο παράρτημα,».

4. Στο άρθρο 5 παράγραφος 4 το δεύτερο εδάφιο αντικαθίσταται από το ακόλουθο κείμενο:

«Εν τούτοις, η Ιταλία δύναται να ανακοινώσει αυτή τη λεπτομερή περιγραφή το αργότερο στις 30 Ιουνίου 1983.».

5. Στο άρθρο 6 η παράγραφος 1 αντικαθίσταται από το ακόλουθο κείμενο:

«1. Τα εν λόγω Κράτη μέλη ανακοινώνουν στην Επιτροπή, αρχής γενομένης από την αμπελουργική περίοδο 1979/80 και όσον αφορά την Ιταλία και την Ελλάδα από την αμπελουργική περίοδο 1982/83, για κάθε αμπελουργική περίοδο, τις μέσες αποδόσεις ανά εκτάριο σε εκατόλιτρα γλεύκους σταφυλών ή οίνου, ή σε δέκατα του τόνου παραγομένων σταφυλών, επί των καλλιεργουμένων αμπελουργικών εκτάσεων με οινοποιήσιμες ποικιλίες, με κατανομή κατά κατηγορίες αποδόσεως που αναφέρονται στην παράγραφο 2.».

6. Στο άρθρο 6 η παράγραφος 5 αντικαθίσταται από το ακόλουθο κείμενο:

«5. Τα εν λόγω Κράτη μέλη ανακοινώνουν στην Επιτροπή, αρχής γενομένης από την περίοδο 1979/80 καί, όσον αφορά την Ιταλία και την Ελλάδα από την αμπελουργική περίοδο 1982/83, για κάθε αμπελουργική περίοδο, με κατανομή κατά γεωγραφική ενότητα, εκτιμήσεις του μέσου φυσικού αλκοολικού

τίτλου, σε % vol η σε βαθμούς «Oechsle» νωπών σταφυλών ή γλευκών σταφυλών ή παραγομένων οίνων, επί των καλλιεργουμένων αμπελουργικών εκτάσεων με οινοποιήσιμες ποικιλίες που προορίζονται κανονικά για την παραγωγή:

- v.q.p.r.d.

- λοιπών οίνων:

- περιλαμβανομένων και των οίνων που προορίζονται υποχρεωτικά για την παραγωγή ορισμένων αποσταγμάτων οίνου ονομασίας προελεύσεως.».

7. Στο άρθρο 6 η παράγραφος 6 αντικαθίσταται από το ακόλουθο κείμενο:

«6. Τα ετήσια στοιχεία που αναφέρονται στις παραγράφους 1 και 5 πρέπει να ανακοινώνονται πριν από την 1η Απριλίου, που ακολουθεί κάθε αμπελουργική περίοδο. Οι πληροφορίες περί των κατηγοριών αποδόσεως που αναφέρονται στην παράγραφο 2 πρέπει να διαβιβάζονται εντός της προθεσμίας που προβλέπεται στο άρθρο 4 παράγραφος 1. Οι εκτιμήσεις της εξελίξεως των μέσων αποδόσεων ανά εκτάριο, που αναφέρονται στην παράγραφο 3, πρέπει να διαβιβάζονται:

- την πρώτη φορά πριν από την 1η Οκτωβρίου 1981 καί, για την Ιταλία και την Ελλάδα, πριν από την 1η Οκτωβρίου 1984,

- στη συνέχεια κάθε πενταετία πριν από την 1η Απριλίου, εκτός από τη δεύτερη εκτίμηση της Ιταλίας και της Ελλάδος, που πρέπει να διαβιβαστεί μετά δύο έτη.».

8. Στο άρθρο 8 η παράγραφος 2 αντικαθίσταται από το ακόλουθο κείμενο:

«2. Ο αντιπρόσωπος της Επιτροπής υποβάλλει στην επιτροπή σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός της προθεσμίας την οποία ο πρόεδρος δύναται να καθορίζει σε συνάρτηση με τον επείγοντα χαρακτήρα του εν λόγω θέματος. Αποφαίνεται με πλειοψηφία σαράντα πέντε ψήφων· οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.».

9. Το άρθρο 9 αντικαθίσταται από το ακόλουθο κείμενο:

«Άρθρο 9

Οι απαραίτητες δαπάνες για τη βασική έρευνα περί της καταστάσεως που διαμορφώθηκε μετά την περίοδο 1978/79 καί, όσον αφορά την Ιταλία και την Ελλάδα, μετά την περίοδο 1981/82 επιβαρύνουν την Κοινότητα με κατ' αποκοπή ποσό που θα καθοριστεί.».

10. Το παράρτημα συμπληρώνεται από το κείμενο που αναφέρεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 21 Δεκεμβρίου 1981.

Για το Συμβούλιο

Ο Πρόεδρος

N. RIDLEY

(1) ΕΕ αριθ. C 261 της 13. 10. 1981, σ. 6.

(2) Γνώμη που διατυπώθηκε στις 16 Δεκεμβρίου 1981 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. L 54 της 5. 3. 1979, σ. 124.

(4) ΕΕ αριθ. L 195 της 29. 7. 1980, σ. 10.

ΠΑΡΑΡΤΗΜΑ

Κατάλογος των αμπελουργικών περιοχών που αναφέρονται στο άρθρο 4 παράγραφος 3

ΕΛΛΑΣ

1. Κεντρική Ελλάς και Εύβοια

2. Πελοπόννησος

3. Νήσοι Ιονίου

4. Ήπειρος

5. Θεσσαλία

6. Μακεδονία

7. Θράκη

8. Νήσοι Αιγαίου

9. Κρήτη